Kommissionens beslutning nr. 979/2002/EKSF

af 3. juni 2002

om ændring af beslutning nr. 1758/2000/EKSF om indførelse af en endelig antidumpingtold på importen af visse varmtvalsede flade produkter af ulegeret stål med oprindelse i Folkerepublikken Kina, Indien og Rumænien og om tilbagetrækning af tilsagn fra visse eksportører i Rumænien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab,

under henvisning til Kommissionens beslutning nr. 2277/96/EKSF af 28. november 1996 om beskyttelse mod dumpingimport fra lande, der ikke er medlemmer af Det Europæiske Kul- og Stålfællesskab(1) (i det følgende benævnt "grundforordningen"), senest ændret ved beslutning nr. 435/2001/EKSF(2), særlig artikel 8 og 9,

efter høring af det rådgivende udvalg, og

ud fra følgende betragtninger:

A. TIDLIGERE PROCEDURE

(1) Efter en undersøgelse, der indledtes ved en meddelelse i De Europæiske Fællesskabers Tidende(3), indførte Kommissionen ved beslutning nr. 1758/2000/EKSF(4) endelig antidumpingtold på importen af visse varmtvalsede flade produkter af ulegeret stål med oprindelse i Folkerepublikken Kina, Indien og Rumænien samt godtog tilsagn vedrørende visse eksportører i Indien og Rumænien og opkrævede endeligt den midlertidige told.

(2) De rumænske selskabers tilsagn er et fælles tilsagn, der er undertegnet af den eksporterende producent Sidex SA og medunderskrevet af ti forhandlere, der kun sælger den pågældende vare, som er fremstillet af Sidex SA.

B. FRIVILLIG TILBAGETRÆKNING AF TILSAGNET

(3) Kommissionen er blevet underrettet om, at det rumænske selskab Sidex SA er blevet overtaget af LNM Group og har ændret navn til Ispat Sidex SA. Ispat Sidex SA har meddelt Kommissionen, at selskabet ønsker at tilbagetrække det af Sidex SA undertegnede tilsagn. Som følge af tilsagnets kollektive karakter indebærer dette, at tilsagnet også trækkes tilbage for så vidt angår medunderskriverne. Navnet Sidex SA bør derfor slettes på listen over selskaber, hvis varer er fritaget for antidumpingtold i henhold til artikel 1, stk. 3, i beslutning nr. 1758/2000/EKSF, og navnene Sidex SA og dets medunderskrivere Sidex Trading SRL, Metalexportimport SA, Metanef SA, Metagrimex Business Group SA, Uzinsider SA, Uzinexport SA, Shiral Trading Impex SRL, Metaltrade International '97 SRL, Romilexim Trading Limited SRL og Metal SA bør slettes på listen over selskaber, fra hvilke der er godtaget tilsagn i henhold til artikel 2, stk. 1, i beslutning nr. 1758/2000/EKSF -

VEDTAGET FØLGENDE BESLUTNING:

Artikel 1

De tilsagn, der i forbindelse med denne antidumpingprocedure er afgivet af følgende selskaber og godtaget ved beslutning nr. 1758/2000/EKSF, trækkes tilbage:

">TABELPOSITION>"

Artikel 2

Artikel 1, stk. 3, i beslutning nr. 1758/2000/EKSF affattes således: "3. Tolden finder ikke anvendelse på importen af den pågældende vare, fremstillet af Steel Authority of India Ltd og med oprindelse i Indien, når varerne er eksporteret direkte (dvs. afsendt og faktureret) af dette selskab til importøren i Fællesskabet, og betingelserne i artikel 2, stk. 2, er opfyldt."

Artikel 3

Tabellen i artikel 2, stk. 1, i beslutning nr. 1758/2000/EKSF erstattes af følgende tabel:

">TABELPOSITION>"

Artikel 4

Denne beslutning træder i kraft dagen efter offentliggørelsen i De Europæiske Fællesskabers Tidende.

Denne beslutning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. juni 2002.

På Kommissionens vegne

Pascal Lamy

Medlem af Kommissionen

(1) EFT L 308 af 29.11.1996, s. 11.

(2) EFT L 63 af 3.3.2001, s. 14.

(3) EFT C 133 af 13.5.1999, s. 17.

(4) EFT L 202 af 10.8.2000, s. 21.